Foto: EPA Janubiy Koreya prezidenti Pak Kin Xe iste’foga chiqishga tayyor ekanligini ma’lum qildi. Bu haqida Associated Press nashri xabar berdi. U mamlakat fuqarolari oldida korruptsion mojaro uchun uzr so‘radi va o‘z lavozimini muddatidan avval tark etishga tayyor ekanligini bildirdi. Pak Kin Xening reytingi korruptsion mojaro fonida rekord darajada pasayib, 4 foizni tashkil qildi. Oktyabr oyida Janubiy Koreya prokuraturasi mamlakat prezidentining dugonasi Tsoy Sun Silga nisbatan rasmiy ayblov e’lon qilgandi. U korruptsion mojarolarda ayblanmoqda va davlat ishlariga aralashganlikda gumon qilinmoqda.